
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3



U    I M E    R E P U B L I K E   H R V A T S K E
 
R J E Š E N J E



Trgovački sud u Rijeci, po sucu Liljani Ugrin stečajnom sucu, u pravnoj stvari vjerovnika ANTE VIČEVIĆA iz Kostrene, Ive Šodića 30 radi otvaranja stečajnog postupka nad dužnikom DIGAMMA društvo s ograničenom odgovornošću za trgovinu i usluge Rijeka, Radićeva 59  ( MBS 040244806 – OIB   07583799141 ) dana 2. svibnja 2016. 


r i j e š i o   j e


 
I. 	O t v a r a   s e  stečajni postupak nad dužnikom  DIGAMMA društvo s ograničenom odgovornošću za trgovinu i usluge Rijeka, Radićeva 59  ( MBS 040244806 – OIB   07583799141 ).

II.	Za stečajnog upravitelja imenuje se Zdravko Ružić ( OIB 78501117495  ) Čavle, Čavle 43.

III. 	Utvrđuje se da imovina dužnika koja bi ušla u stečajnu masu nije dovoljna za namirenje troškova toga postupka.

IV.	Z a k l j u č u j e   s e stečajni postupak nad dužnikom DIGAMMA društvo s ograničenom odgovornošću za trgovinu i usluge Rijeka, Radićeva 59  ( MBS 040244806 – OIB   07583799141 ).

V.	Ovo rješenje će se objaviti na mrežnoj stranici e-oglasne ploče suda.

VI.	Po pravomoćnosti će se ovo rješenje  dostaviti sudskom registru radi brisanja dužnika iz tog registra.

Obrazloženje


Prijedlog za otvaranje stečaja nad dužnikom DIGAMMA društvo s ograničenom odgovornošću za trgovinu i usluge Rijeka, Radićeva 59 podnio je vjerovnik Ante Vičević iz Kostrene uz obrazloženje da ima  prema dužniku ima dospijelu nenamirenu tražbinu u iznosu od 17.400,00 kn na ime neisplaćenih plaća u period od 1. siječnja do 30. lipnja 2011., time da je uz prijedlog je vjerovnik dostavio obračunske isprave za isplatu plaća. 

Kako je odredbom članka 39. stavak 2.  Stečajnog zakona ( „Narodne novine“ broj 44/96, 29/99, 129/00, 123/03, 82/06,  116/10, 25/12 i 133/12, u daljnjem tekstu SZ) propisano da je vjerovnik  ovlašten podnijeti prijedlog za otvaranje stečajnoga postupka ako učini vjerojatnim postojanje svoje tražbine i kojega od stečajnih razloga, vjerovnik je pozvan da dostavi dokaz kojim će učiniti vjerojatnim koji od stečajnih razloga. 

Tijekom daljnjeg postupka vjerovnik je podnio sudu potvrdu Fine o blokadi računa dužnika.

Nakon što je uvidom u podnijetu dokumentaciju utvrđeno da je vjerovnik ovlašten podnijeti prijedlog,  na osnovu odredbe članka 42. stavak 1. Stečajnog zakona ( „Narodne novine“ broj 44/96, 29/99, 129/00, 123/03, 82/06,  116/10, 25/12 i 133/12, u daljnjem tekstu SZ),  pa kako je utvrđeno da su ispunjeni uvjeti za otvaranje prethodnog postupka, ovosudnim rješenjem posl. br. 7 St-1030/13-4 od 17. ožujka 2015. pokrenut je postupak radi utvrđivanja uvjeta za otvaranje stečajnoga postupka (prethodni postupak ).

Istim rješenjem imenovan je privremeni stečajni upravitelj kojem je naloženo da ispita postoji li razlog za otvaranje stečajnog postupka, te može li se imovinom dužnika pokriti troškove  postupka.

Također je određeno ročište radi izjašnjenja o prijedlogu za otvaranje stečajnog postupka na koje su pozivani predlagatelj, zastupnik dužnika po zakonu,  banka koja za dužnika vodi poslove platnog prometa  i  privremena stečajna  upraviteljica.

Privremeni stečajni upravitelj je dana 4. svibnja 2015. podnio sudu Izvješće.

Na ročište radi izjašnjenja o prijedlogu za otvaranje stečaja održanom 10. listopada  2013. predlagatelj, dužnik i osoba ovlaštena za zastupanje dužnika nisu pristupili iako su uredno pozvani.

Tijekom daljnjeg postupka na ročištu za utvrđivanje uvjeta za otvaranje stečajnog postupka osobe ovlaštene za zastupanje dužnika su navele da se ne protive otvaranju stečajnog postupka, te nisu imeli prigovora na Izvješće privremenog stečajnog upravitelja.

Stoga je odlučeno da se neće ispitivati gospodarsko-financijsko stanje dužnika, jer se nesposobnost dužnika za plaćanje može nedvojbeno utvrditi na temelju potvrde  Financijske agencije.

Također je odlučeno da će se ročište radi izjašnjenja o prijedlogu za otvaranje stečajnoga postupka spojiti s ročištem radi rasprave o uvjetima za otvaranje stečajnog postupka. 

Po izvršenom uvidu u Izvješće privremenog stečajnog upravitelja ( list 19 do 35 spisa ) utvrđeno je da imovina dužnika nije dostatna za pokriće troška postupka.

Odredbom članka 63. stavak 1. SZ propisano je da ako se tijekom prethodnoga postupka utvrdi da imovina dužnika koja bi ušla u stečajnu masu nije dovoljna ni za namirenje troškova toga postupka ili je neznatne vrijednosti, da će stečajni sudac donijeti odluku o otvaranju i zaključenju stečajnoga postupka, da se u tom slučaju stečajni postupak neće provesti i da će se na odgovarajući način primijeniti odredbe članka 196. do 202. tog Zakona, time da se postupak neće zaključiti, ako se u roku koji rješenjem odredi stečajni sudac predujmi dostatan iznos novca za pokriće troškova kako prethodnog, tako i otvorenog stečajnog postupka.

Stoga su ovosudnim rješenjem poslovni broj 7 St-1030/13-9 od 6. svibnja 2015. pozvane osobe koje imaju pravni interes da se nad dužnikom provede stečajni postupak, da u roku od 15 dana od dana objave tog rješenja u “Narodnim novinama” predujme, za pokriće troškova stečajnog postupka, iznos od 45.000,00 kn na prolazni depozit ovog suda, uz upozorenje da ukoliko vjerovnici ne postupe po tom rješenju, da će stečajni sudac donijeti odluku o otvaranju i zaključenju postupka.

Navedeni poziv je objavljen na oglasnoj ploči suda 6. svibnja 2015., te u “Narodnim novinama” broj  56 od 22. svibnja 2015. 

Uvidom u spis i računovodstvo ovog suda utvrđeno je da osobe koje imaju pravni interes da se nad dužnikom provede stečajni postupak nisu predujmile označen iznos novca za pokriće troškova kako prethodnog, tako i otvorenog stečajnog postupka, pa je valjalo temeljem odredbe članka 63. stavak 1. SZ  odlučiti  kao u točki I. – IV. izreke ovog rješenja. 	

	Odluka pod točkom V. izreke ovog rješenje donijeta je primjenom odredbe članka 441. stavak 2. (“Narodne novine” broj 71/15; u daljnjem tekstu SZ/15) u vezi s člankom 12. SZ/15.

Odluka pod točkom VI izreke ovog rješenja donijeta je primjenom odredbe članka 196. stavak 3. SZ.

Dana, 2. svibnja 2016.
                                                                                   

Stečajni sudac                               
Liljana Ugrin



Pouka o pravnom lijeku 

	Protiv ovog rješenja žalbu može podnijeti osoba koja je bila zastupnik po zakonu dužnika do dana nastupanja pravnih posljedica otvaranja stečajnog postupka, te osobe koje imaju pravni interes da se provede stečajni postupak nad dužnikom. Žalba se podnosi ovom sudu u dva istovjetna primjerka u roku od 8 dana od dana primitka prijepisa rješenja, a o žalbi odlučuje Visoki trgovački sud Republike Hrvatske u Zagrebu. 	

Rješenje dostaviti: predlagatelju,  
                               članovima  uprave dužnika  
                               stečajnom upravitelju
                               ŽDO 
                               banci  
		       Poreznoj upravi 
                               sudskom registru po pravomoćnosti
Rješenje objaviti na mrežnoj stranici e-oglasne ploče suda  

U Rijeci, 2. svibnja 2016.

